# data[].attributes.headline
                     Relațiile economice externe

# data[].attributes.subject
                     Relațiile economice externe

# data[].attributes.body
Regatul Unit rămâne o mare putere, cu o considerabilă influență economică, culturală, militară, științifică și politică pe plan internațional. Regatul Unit este membru permanent⁠ al Consiliului de Securitate al ONU de la prima sa sesiune, în 1946. Regatul Unit este membru al Commonwealth-ului Națiunilor, al Consiliului Europei, al grupului miniștrilor de finanțe din G7, al forumului G7, al G20, NATO, al Organizației pentru Cooperare și Dezvoltare Economică (OCDE) și al Organizației Mondiale a Comerțului (OMC).

EXPORTURI - STATE PARTENERE: SUA 14.71%, Germania 11.06%, Franţa 8%, Olanda 7.79%, Irlanda 6.89%, Belgia 4.65%, Spania 4%.

IMPORTURI - STATE PARTENERE: Germania 12.87%, SUA 9.74%, China 8.88%, Olanda 6.94%, Franţa 6.64%, Belgia 4.86%, Norvegia 4.84%, Irlanda 4.01%, Italia 3.99%.

# data[].attributes.headline
                                                                                                                                                              Transporturile

# data[].attributes.subject
                                                                                                                                                              Transporturile

# data[].attributes.body
O rețea radială de drumuri totalizează 46.632 km de șosele principale, 3.477 km de autostrăzi și 342.000 km de alte drumuri asfaltate. M25⁠, care încercuiește Londra, este cea mai mare și mai circulată șosea de centură din lume. În 2009, în Marea Britanie erau un total de 34 milioane de vehicule înmatriculate.

Regatul Unit are o rețea feroviară de 16.116 km în Marea Britanie⁠ și 302 km în Irlanda de Nord. Căile ferate din Irlanda de Nord sunt operate de NIR, o subsidiară a companiei de stat Translink⁠. În Marea Britanie, rețeaua British Rail⁠ a fost privatizată⁠ între 1994 și 1997, după care a crescut rapid numărul de pasageri, după ani de scădere, deși factorii care au cauzat aceasta sunt încă subiect de discuții⁠. Network Rail⁠ deține și gestionează majoritatea mijloacelor fixe (linii, semnale etc.). Circa 20 de companii feroviare⁠ private operează trenuri de călători, transportând 1,68 de miliarde de călători în 2015. Există și circa 1000 de trenuri de marfă care circulă zilnic. Guvernul britanic intenționează să investească 30 de miliarde de lire pentru o nouă linie de mare viteză, High Speed 2⁠, care să fie terminată până în 2026. Crossrail⁠, aflată în construcție în Londra, este cel mai mare proiect de construcții din Europa, cu un cost estimat la 15 miliarde de lire.

În 2017, aeroporturile Regatului Unit au deservit un total de 287,5 milioane de pasageri. În acel an, cele mai mari trei aeroporturi au fost London Heathrow (78 milioane de pasageri), Gatwick (45,5 milioane de pasageri) și London Stansted⁠ (25,9 milioane de pasageri. London Heathrow, aflat la 24 km vest de capitală, are cel mai mare trafic internațional din toate aeroporturile din lume și este nodul principal al companiei naționale britanice British Airways, precum și al companiei Virgin Atlantic.

Legăturile dintre ţărmurile Marii Britanii şi statele europene vecine sunt asigurate prin intermediul feriboturilor. Transportului maritim îi revin 85% din totalul traficului de mărfuri.

# data[].attributes.headline
                                                                                                                   Agricultura

# data[].attributes.subject
                                                                                                                   Agricultura

# data[].attributes.body
Creşterea animalelor este asigurată cu o bună bază furajeră, predomină gospodăriile mari, specializate, care poartă un caracter industrial şi utilizează cele mai noi tehnologii. Creşterii animalelor îi revin 70% din costul producţiei agricole. Se cresc bovine de lapte şi carne, ovine, porcine şi păsări.

Cultura plantelor este orientată mai ales spre asigurarea sectorului zootehnic cu nutreţuri (2/3 din suprafaţa cultivată este ocupată cu plante furajere). Se cresc cereale, seminţe oleaginoase, legume, fructe.

# data[].attributes.headline
                                                                                                                                                                      Economia

# data[].attributes.subject
                                                                                                                                                                      Economia

# data[].attributes.body
Regatul Unit are o economie de piață parțial reglementată. După ratele de schimb ale piețelor, Regatul Unit are astăzi a cincea cea mai mare economie a lumi și a doua din Europa după Germania.

Banca Angliei este banca centrală a Regatului Unit și este responsabilă cu emisia de bancnote și monede ale monedei naționale, lira sterlină. Băncile din Scoția și Irlanda de Nord păstrează și ele dreptul de a emite propriile bancnote, cu condiția de a deține o rezervă de bancnote ale Băncii Angliei pentru a acoperi emisiunea. Lira sterlină este a treia valută⁠  din lume (după dolarul american și euro).

Sectorul serviciilor⁠ formează circa 79% din PIB. Londra este unul dintre cele trei „centre de comandă” ale economiei globale (alături de New York City și Tokyo), este cel mai mare centru financiar al lumii alături de New York, și are cel mai mare PIB al unui oraș⁠ din Europa.

Turismul⁠ este foarte important pentru economia britanică; cu peste 27 de milioane de turiști sosiți în 2004, Regatul Unit se afla pe locul al șaselea între destinațiile turistice din lume, iar Londra are cel mai mare număr de vizitatori internaționali din toate orașele lumii. Industriile creative reprezintă 7% GVA în 2005 și au crescut în medie cu 6% pe an între 1997 și 2005.

# data[].attributes.headline
                                                    Industria

# data[].attributes.subject
                                                    Industria

# data[].attributes.body
Energetica Marii Britanii se bazează aproape în întregime pe resursele proprii de combustibili, cu excepţia uraniului pentru energetica nucleară. După extracţia de petrol, Marea Britanie este depăşită în Europa numai de Rusia şi Norvegia. Industria gazului utilizează resursele proprii şi o parte nu prea însemnată de gaze naturale importate în stare lichefiată din Algeria. Centralele nuclearoelectrice, majoritatea dintre ele construite în anii 70-80 ai sec. al XX-lea, produc 16% din totalul de energie electrică din ţară. Marea Britanie ocupă locul şase în lume după capacităţile instalate la centralele nuclearoelectrice. Centralele termoelectrice produc 77% din energia electrică.

Siderurgia este o ramură industrială veche care s-a dezvoltat în Marea Britanie încă în sec. al XVIII-lea; V2 din minereul de fier utilizat în siderurgie provine din import. Sunt importate şi minereurile de mangan, cromite, nichel. Uzinele siderurgice situate în porturi sunt cele mai noi şi mai bine dotate
cu utilaje şi tehnologii moderne.

Metalurgia neferoaselor s-a dezvoltat pe baza materiei prime importate din fostele colonii din Africa şi Asia. O importanţă deosebită au industria cuprului şi cea a cositorului, situate în marile porturi maritime şi în Anglia Centrală (Birmingham). În Scoţia centrală şi de nord sunt amplasate uzinele de aluminiu care utilizează bauxite importate.

Industria constructoare de maşini este principala ramură industrială a Marii Britanii, cele mai importante fiind companiile „Rover” şi „Rolls- Royce”. Se evidenţiază, îndeosebi, ramurile orientate spre export: producţia diferitor utilaje industriale, maşini şi motoare electrice, tractoare, nave maritime, autovehicule, în special autocamioane, avioane, elicoptere etc. Datorită concurenţei din partea transportului aerian, a scăzut producţia de nave maritime comerciale şi a crescut rolul producţiei de avioane, după care Marea Britanie deţine locul doi în lume (după S.U.A.).

Industria chimică este o ramură veche, care iniţial deservea industria textilă producând coloranţi, vopsele, acizi. în prezent ea este concentrată în partea centrală a Angliei. Tot acolo se află întreprinderile de prelucrare chimică a cărbunelui, sărurilor. Chimia sintezei organice şi de producţie a polimerilor este dezvoltată în porturile maritime mari.

O importanţă deosebită în istoria industrializării Marii Britanii a avut industria uşoară, în special cea textilă. Principalele regiuni textile ale Marii Britanii sunt: regiunea centrală de est (Sheffield, Leeds), specializată în producerea de ţesături din lână, şi regiunea centrală de vest în frunte cu Liverpool, specializată în producerea de ţesături din bumbac.

# data[].attributes.headline
                                           Populația

# data[].attributes.subject
                                           Populația

# data[].attributes.body
POPULAŢIA: 66,65 milioane. LOCUL ÎN LUME: 22.

Marea Britanie este o ţară dens populată, densitatea medie de 260 loc./km depăşind de circa trei ori media europeană.

STRUCTURA PE VÂRSTE:
:: 0-14 ANI: 17,3% (5,575,119 băieţi/ 5,301,301 fete)
:: 15-64 ANI: 66,2% (20,979,401 bărbaţi /20,500,913 femei)
:: 65 DE ANI ŞI PESTE: 16,5% (4,564,375 bărbaţi/5,777,253 femei) .

Speranţa de viaţă la naştere a populaţiei a crescut semnificativ, fiind printre cele mai mari din lume: la bărbaţi - 78 de ani, la femei - 82 de ani.

Sporul natural anual al populaţiei este de 0,4%.

NAŢIONALITATE:  britanic (-ă), britanici. GRUPURI ETNICE: albi (din care: englezi 83.6%, scoţieni 8.6%, galezi 4.9%, nord-irlandezi 2.9%) 92.1%, negri 2%, indieni 1.8%, pakistanezi 1.3%, amestecaţi 1.2%, alţii 1.6%.

Pentru Marea Britanie, ca şi pentru alte ţări înalt urbanizate, la etapa actuală este caracteristic procesul de suburbanizare (migraţiile din oraşele mari spre periferii şi localităţi rurale).

# data[].attributes.attachment_link.keywords[]
Tropical and subtropical coniferous forests

# data[].attributes.attachment_link.keywords[]
Tropical and subtropical coniferous forests

# data[].attributes.headline
                                               Condițiile și resursele naturale

# data[].attributes.subject
                                               Condițiile și resursele naturale

# data[].attributes.body
Resursele funciare ale Marii Britanii sunt considerabile, terenurile agricole deţinând circa 72% din suprafaţa ţării, dar 46,4% din ele revin păşunilor şi fâneţurilor (foarte calitative, cu excepţia nordului Scoţiei) şi doar 25,2% sunt terenuri arabile. Solurile predominante: podzolurile şi cele brune de pădure au fost puternic culturalizate. Pădurile acoperă doar 11,9% din suprafaţa ţării, dar prezenţa multor parcuri şi fâşii împădurite lasă impresia unei ţări împădurite.

Anglia⁠  reprezintă puțin mai mult de jumătate din suprafața totală a Regatului Unit, având 130.395 km². Majoritatea țării este șes, zonele muntoase aflându-se la nord-vest de linia Tees-Exe⁠; cuprinzând și Munții Cumbrieni din Districtul Lacurilor, Peninii, Exmoor⁠ și Dartmoor⁠. Principalele râuri cu estuare sunt Tamisa, Severn⁠ și Humber⁠. Alte râuri sunt Tees, Tyne, Tweed, Avon, Exe și Mersey. Cel mai înalt munte din Anglia este Scafell Pike⁠ (978 m) din Districtul Lacurilor.

Scoția⁠  reprezintă ceva mai puțin de o treime din aria totală a Regatului Unit, cu 78.772 km² și include aproape opt sute de insule⁠, predominant la vest și nord de insula Marea Britanie; cele mai importante sunt Hebridele⁠, Insulele Orkney și Shetland. Scoția este cea mai muntoasă țară a Regatului Unit și topografia este despărțită de Highland Boundary Fault⁠—o falie geologică—ce traversează Scoția de la Arran la vest până la Stonehaven⁠ la est. Falia separă două regiuni diferite; și anume Highlandul⁠ de la nord și vest și Lowlandul⁠ de la sud și est. Highlandul cu relief mai accidentat conține majoritatea munților din Scoția, inclusiv Ben Nevis, care, cu 1.343 m este cel mai înalt punct al Arhipelagului Britanic. Lowlandul—mai ales fâșia îngustă dintre Firth of Clyde⁠ și Firth of Forth, denumită Centura Centrală⁠—este mai șes și cuprinde mare parte din populație, inclusiv orașele Glasgow, cel mai mare din Scoția, și Edinburgh, capitala și centrul politic; și în această parte însă există unele zone înalte și muntoase, în Dealurile de Sud⁠.

Țara Galilor⁠ reprezintă mai puțin de o zecime din aria totală a Regatului Unit, acoperind 20.779 km². Țara Galilor este predominant muntoasă, deși partea sudică este mai puțin muntoasă ca nordul și centrul⁠. Principalele zone populate și industrializate sunt în sud, cuprinzând orașele litorale Cardiff, Swansea și Newport, și Văile de Sud ale Țării Galilor⁠ către nord. Cele mai înalte puncte din Țara Galilor se află în Snowdonia⁠ și cuprind Snowdon⁠ care, la 1.085 m, este cel mai înalt din Țara Galilor. Cei 14 sau 15, munți galezi de peste 3.000 picioare (910 m) sunt denumiți împreună The Welsh 3000s⁠. Țara Galilor are și ea peste 2.704 km de coastă. Mai multe insule se găsesc în largul coastelor galeze, cea mai mare fiind Anglesey  la nord-vest.

Irlanda de Nord, despărțită de Marea Britanie prin Marea Irlandei și Canalul de Nord⁠, are o suprafață de 14.160 km² și este predominant deluroasă. Ea cuprinde Lough Neagh⁠ care, la 388 km², este cel mai mare lac din Arhipelagul Britanic ca suprafață. Cel mai înalt vârf din Irlanda de Nord este Slieve Donard⁠ din Munții Mourne, la 852 m.

RESURSE NATURALE: cărbune (localizate în cinci bazine mari: Scoţian, Yorkshire, Northumberland, Lancashire şi Ţara Galilor de Sud), petrol și  gaze naturale (Marea Nordului), minereu de fier (centrul Angliei), plumb, zinc, aur, calcar, staniu, sare, lut, cretă, ghips, carbonat de potasiu, nisip de siliciu, ardezie, teren arabil. Marea Britanie este bine asigurată cu resurse acvatice, râurile sunt bogate în apă şi deseori întretaie regiunile industriale, cele mai mari dintre ele (Tamisa, Severn, Trent ş.a.) fiind navigabile. În estuarele lor adânci au fost construite principalele porturi maritime.

Regatul Unit are o climă temperat-oceanică cu multe precipitații tot timpul anului. Temperatura variază cu anotimpurile, scăzând rareori sub -11 °C și nedepășind de obicei 35 °C. Vânturile predominante sunt dinspre sud-vest și aduc adesea vreme blândă și umedă din Oceanul Atlantic, deși părțile estice sunt protejate de aceste vânturi, majoritatea precipitațiilor căzând în zonele vestice. Curenții atlantici, încălziți de Curentul Golfului, aduc ierni blânde, în special în vest, unde iernile sunt umede, și în zonele înalte. Verile cele mai călduroase se întâlnesc în sud-estul Angliei, ele fiind apropiate de cele de pe Europa continentală, cele mai răcoroase fiind în nord. Iarna și la începutul primăverii pot fi căderi masive de zăpadă în zonele înalte.

# data[].attributes.headline
                                                                                                                                            Poziția economico-geografică 

# data[].attributes.subject
                                                                                                                                            Poziția economico-geografică 

# data[].attributes.body
Regatul Unit al Marii Britanii și Irlandei de Nord, cunoscut sub numele de Regatul Unit  sau Marea Britanie, este o țară  suverană din Europa occidentală. Situată în largul coastelor de nord-vest ale continentului European, Regatul Unit cuprinde insula Marea Britanie, partea de nord-est a insulei Irlanda și multe insule mici. Irlanda de Nord este singura parte a Regatului Unit care are frontieră terestră⁠ cu un alt stat suveran‍—‌ Republica Irlanda. În afara acestei frontiere terestre, Marea Britanie este înconjurată de Oceanul Atlantic, cu Marea Nordului la est, Canalul Mânecii la sud și Marea Celtică la sud-vest, având a 12-cea mai lungă coastă din lume. Marea Irlandei se află între Marea Britanie și Irlanda. Cu o suprafață de 242.500 km², Regatul Unit este al 78-lea cel mai mare stat suveran din lume și al 11-lea din Europa. Regatul Unit este format din patru țări—Anglia, Scoția, Țara Galilor și Irlanda de Nord. Pe lângă regiunile enumerate, mai include încă circa 5 mii de insule alăturate, dintre care mai importante sunt insulele Hebride, Orkney şi Shet-land.